## Més de 400 alumnes de Formació Professional de la Comunitat Valenciana participen en la fira dedicada a la construcció

*** Fira València acull del 17 al 19 d’octubre la fira dedicada al sector de la construcció
* L’alumnat podrà visitar 55 estands d’empreses capdavanteres a escala internacional i formar-se amb les ‘Píndoles formatives’**

Més de 400 alumnes de Formació Professional de huit centres de la Comunitat Valenciana participen en la FERIAD’IP, que té lloc del 17 al 19 d’octubre en Fira València, on podran conéixer les últimes novetats en construcció i obra civil.

La directora general de Formació Professional, Marta Armendia, va assistir ahir a la inauguració d’esta fira, que suposa la més àmplia representació de la innovació en solucions, materials, productes, eines i sistemes per a l’aïllament, la construcció seca i la decoració.

L’alumnat que assistisca estos dies a la fira podrà visitar els 55 estands d’empreses internacionals i nacionals, i, de manera significativa, el de la Comunitat Valenciana.

FERIAD’IP, promoguda i organitzada per AD’IP Associació Espanyola, suposa una oportunitat perquè l’alumnat d’FP es forme amb professionals del sector amb el projecte ‘Píndoles formatives’.

Així mateix, podran provar diversos simuladors relacionats amb el sector de la producció, compartir experiències i comentar els seus dubtes amb exalumnes d’FP, que des de molt jóvens han aconseguit l’èxit en actuar com a intermedis d’empreses capdavanteres del sector de la construcció.

Fecha: 18/10/2023